शातिर राजू कानपुर, मेरठ, गाजियाबाद व मुरादाबाद के कबाड़ियों और बीमा कंपनियों से दुर्घटना में कंडम वाहन खरीद लेता था। इसके बाद उसी कंपनी, मॉडल और मैन्युफैक्चरिंग के वाहन चोरी करके उनके इंजन व चेसिस नंबर मिटा देता था। इसके लिए राजू गोली ने एक डाई बना रखी थी। इस डाई से कंडम वाहनों के इंजन व चेसिस नंबर बनाए जाते थे। यह काम सरफराज के आशियाना स्थित गैराज पर होता था। चोरी के इन वाहनों में कंडम वाहनों के इंजन व चेसिस नंबर डालकर उन्हें नंबर एक का बना देता था।